U-I-143/99
Datum: 2003-01-16T00:00:00.000+01:00
ecli: ECLI:SI:USRS:2003:U.I.143.99
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 16.01.2003
dokument: US22007
akt: Zakon o minimalni plači, o načinu usklajevanja plač in o regresu za letni dopust v obdobju 1999-2001 (Uradni list RS, št. 39/99, 124/2000 in 48/01) (ZMPUPR), 8. do 15., 17., 2. in 3. odst. 128., 20. čl.
resitev: ustavitev
izrek: Postopek za preizkus pobude za začetek postopka za oceno ustavnosti 8. do 15. člena, 17. člena, drugega in tretjega odstavka 18. člena ter 20. člena Zakona o minimalni plači, o načinu usklajevanja plač in o regresu za letni dopust v obdobju 1999-2001 (Uradni list RS, št. 39/99, 124/2000 in 48/01) se ustavi.
stavek: Ker pobudnika nista dala zahtevanih podatkov, potrebnih za nadaljevanje postopka, je Ustavno sodišče postopek za preizkus pobude ustavilo.
odlocitev: sklep
geslo: 1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
podlaga: Člen 28.3, Zakon o Ustavnem sodišču [ZUstS]
vlagatelj: Miran Jusa in Danijel Praprotnik, Ljubljana
datum_vloge: 1999-06-08T22:00:00.000Z
datum_odlocitve: 2003-01-15T23:00:00.000Z

# U-I-143/99

16. 1. 2003

---

---

---

---

## SKLEP

Ustavno sodišče je v postopku za preizkus pobude Mirana Jusa in Danijela Praprotnika iz Ljubljane na seji dne 16. januarja 2003

---

s k l e n i l o:

Postopek za preizkus pobude za začetek postopka za oceno ustavnosti 8. do 15. člena, 17. člena, drugega in tretjega odstavka 18. člena ter 20. člena Zakona o minimalni plači, o načinu usklajevanja plač in o regresu za letni dopust v obdobju 1999-2001 (Uradni list RS, št. 39/99, 124/2000 in 48/01) se ustavi.

### OBRAZLOŽITEV

Pobudnika izpodbijata v izreku tega sklepa navedene določbe Zakona o minimalni plači, o načinu usklajevanja plač in o regresu za letni dopust v obdobju 1999-2001 (v nadaljevanju ZMPUPR).

Navajata, da sta zaposlena v družbi, ki je v večinski lasti države, in da imata v svojih pogodbah o zaposlitvi, ki sta bili sklenjeni pred uveljavitvijo izpodbijanega zakona, določeni pravico do plače in pravico do regresa, v kateri izpodbijani zakon posega, kar po njunem mnenju predstavlja protiustavno, retroaktivno poseganje v svobodno urejanje in sklepanje delovnopravnih razmerij ter kršitev načela enakopravnosti strank.

Izpodbijane določbe ZMPUPR so se v skladu z njegovim 25. členom, kot je bil spremenjen z Zakonom o spremembah in dopolnitvah Zakona o minimalni plači, o načinu usklajevanja plač in o regresu za letni dopust v obdobju 1999-2001 (Uradni list RS, št. 48/01 - ZMPUPR-B), uporabljale do 31. januarja 2002.

Izpodbijane določbe niso bile formalno razveljavljene, vendar se po 31. januarju 2002 ne uporabljajo več, kar v navedenem primeru povzroči enak pravni položaj kot prenehanje veljavnosti izpodbijanih zakonskih določb. S tem je nastal položaj iz 47. člena Zakona o Ustavnem sodišču (Uradni list RS, št. 15/94 - v nadaljevanju ZUstS).

Če je bil zakon med postopkom usklajen z Ustavo oziroma je prenehal veljati, niso pa bile odpravljene posledice neustavnosti, lahko Ustavno sodišče po 47. členu ZUstS ugotovi, da ni bil v skladu z Ustavo. Oba pobudnika sta bila zato pozvana, naj sporočita, ali še vztrajata pri vloženi pobudi, in naj dopolnita pobudo s podatki, s katerimi izkazujeta pravni interes za presojo izpodbijanih določb, ki so se prenehale uporabljati. Ob tem sta bila opozorjena na posledice, če v danem roku ne bosta dopolnila pobude z zahtevanimi podatki, potrebnimi za nadaljevanje postopka. Pobudnika se na poziv Ustavnega sodišča nista odzvala. Ker nista dala zahtevanih podatkov, potrebnih za nadaljevanje postopka, je Ustavno sodišče postopek za preizkus pobude ustavilo.

Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

---

---

---

---

Predsednica

dr. Dragica Wedam Lukić